rejauldu/bengali-wikipedia huggingface dataset:
চট্টগ্রাম ইন্টারন্যাশনাল মেডিকেল কলেজ  হলো বাংলাদেশের চট্টগ্রামে অবস্থিত একটি বেসরকারি মেডিকেল কলেজ। ২০১৩ সালে এটি চট্টগ্রাম মহানগরীর চান্দগাঁও থানায় প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয় ও চট্টগ্রাম বিশ্ববিদ্যালয় অধিভুক্ত একটি কলেজ। কলেজটিতে বিডিএস কোর্সও পড়ানো হয়।  কলেজটি পাঁচ বছর মেয়াদী কোর্স শেষে এমবিবিএস ও বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত।  কার্যক্রম কলেজটির সহযোগিতামূলক গবেষণা কার্যক্রম, জাতীয় এবং আন্তর্জাতিক সেমিনার আয়োজন, কর্মশালা এবং প্রশিক্ষণ কর্মসূচির মাধ্যমে এমওইউ বা বিভিন্ন আন্তর্জাতিক খ্যাতিমান প্রতিষ্ঠানের সাথে অংশীদারিত্বের মাধ্যমে বর্তমানে আন্তর্জাতিক ইসলামী বিশ্ববিদ্যালয় মালয়েশিয়ার (আইআইইউএম) কুলিয়া মেডিসিন (মেডিসিন অনুষদ) এবং কুলিয়া (দন্তচিকিতত্ত্ব অনুষদ), এবং আঙ্কারা বিশ্ববিদ্যালয়ের, ছাত্র ও শিক্ষকদের মতবিনিময় কর্মসূচী, সহযোগী গবেষণা কার্যক্রম এবং যৌথ প্রকাশনা চলছে। সমঝোতা চুক্তির মাধ্যমে তুরস্ক কলেজের বিএমডিসি স্বীকৃত জার্নালটি কলেজ থেকে নিয়মিত প্রকাশিত হচ্ছে।  একাডেমিক কার্যক্রম কলেজটিতে বাংলাদেশি ও বিদেশী ছাত্র-ছাত্রীরা তাদের শিক্ষাগত যোগ্যতা অনুযায়ী ভর্তি হতে পারবে।  অতিরিক্ত শিক্ষাক্রম কার্যক্রম অতিরিক্ত শিক্ষাক্রম কার্যক্রম যেমন ক্রীড়া, সাংস্কৃতিক অনুষ্ঠান, জাতীয় উদ্‌যাপন, আন্তর্জাতিক দিবস, বিতর্ক ক্লাব, সামাজিক প্রোগ্রাম, আউটিং, ছাত্র পরামর্শ, নেতৃত্ব বিকাশ কর্মসূচী ইত্যাদি একজন শিক্ষকের পরিচালনায় স্টুডেন্টস অ্যাফেয়ার্স বিভাগ (স্টাড) দ্বারা পরিচালিত হয়। অবকাঠামো মেডিকেল কলেজটির সাথে ২৫০ শয্যার একটি হাসপাতাল রয়েছে যেটি চট্টগ্রাম ইন্টারন্যাশনাল মেডিকেল কলেজ ও হাসপাতাল নামে পরিচিত। thumb|হাসপাতাল ভবন চট্টগ্রাম ইন্টারন্যাশনাল মেডিকেল কলেজ (সিআইএমসি) বর্তমানে চট্টগ্রামের চান্দগাঁও থানার হাজী চান্দ মিয়া সড়কের শমসের পাড়াতে একটি ৬০,০০০ বর্গফুটের বহুতল ভবনে প্রতিষ্ঠিত। সমস্ত বিভাগ এবং অফিসগুলি সুসজ্জিত। কলেজটির এক-তলা বিশিষ্ট একটি ভবন নির্মাণের পরিকল্পনা রয়েছে।   আরও দেখুন   বাংলাদেশের মেডিকেল কলেজসমূহের তালিকা।  তথ্যসূত্র   বহিঃসংযোগ     বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:২০১৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৩-এ বাংলাদেশে প্রতিষ্ঠিত বিষয়শ্রেণী:চট্টগ্রাম জেলার মেডিকেল কলেজ বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয় বিষয়শ্রেণী:চট্টগ্রামের হাসপাতাল বিষয়শ্রেণী:চট্টগ্রাম মেডিকেল বিশ্ববিদ্যালয়ের অধিভুক্ত কলেজ
ছুরুত বিবি মসজিদ বাংলাদেশের চট্টগ্রাম জেলার আনোয়ারা উপজেলার বারখাইন ইউনিয়নের শোলকাটা গ্রামে অবস্থিত একটি ঐতিহাসিক মসজিদ। এটি ১৭১৩-১৭১৮ সালের মধ্যে নির্মিত হয় বলে ধারণা করা হয়। এটি মহাকবি আলাওলের কন্যা ছুরুত বিবির নামে প্রতিষ্ঠিত হয়েছিল।  thumb|মসজিদের গম্বুজ  ইতিহাস  ১৫৭৫ সালে দুর্ভিক্ষ ও মহামারীর কারণে গৌড় রাজ্য ধ্বংসস্তূপে পরিণত হলে, রাজ্যের সেনাপতি শেখ মোহাম্মদ আদম গৌড়ী শোলকাটা গ্রামে বসতি স্থাপন করেন। এই বংশের একজন জমিদার শেখ আমির মুহাম্মদ চৌধুরী ছিলেন, যিনি মুঘল শাসনামলে দেওয়ান পরিবারের অংশ ছিলেন।   মহাকবি আলাওলের কন্যা ছুরুত বিবির বিয়ে হয় শেখ আমির মুহাম্মদ চৌধুরীর সাথে। বিয়ের পর আমির মুহাম্মদ চৌধুরী তার স্ত্রীর নামে এই মসজিদ নির্মাণ করেন। thumb|ছুরুত বিবি চৌধুরাণী জামে মসজিদ সংলগ্ন গণকবর  স্থাপত্যশৈলী  ছুরুত বিবি মসজিদটি মধ্যযুগীয় মুসলিম স্থাপত্যশৈলীতে নির্মিত। এর তিনটি ছোট-বড় গম্বুজ এবং ৩০ ফুট উচ্চতার একটি মিনার রয়েছে। মসজিদের খিলান ও সুউচ্চ মিনার এর নান্দনিকতা বৃদ্ধি করেছে। মসজিদে একসাথে প্রায় দেড় হাজার মুসল্লি নামাজ আদায় করতে পারেন।   বিশেষত্ব   মসজিদের দক্ষিণ ও পশ্চিমে দুটি বিশাল দীঘি রয়েছে—দক্ষিণে ‘ছুরুত বিবি দীঘি’ এবং পশ্চিমে ‘আমীর খাঁ দীঘি’।  মসজিদের দক্ষিণ পাশে সারিবদ্ধ ১২টি কবর রয়েছে, যা ছুরুত বিবির পরিবারের সদস্যদের।  একসময় প্রচলিত ছিল যে, এখানে জিনেরা নামাজ পড়তেন, তাই সন্ধ্যার পর কেউ প্রবেশ করতেন না। তবে ১৯৯০ সাল থেকে এখানে নিয়মিত পাঁচ ওয়াক্ত নামাজ আদায় করা হচ্ছে। thumb|ছুরুত বিবি চৌধুরাণী জামে মসজিদের ফটক  সামাজিক ও সাংস্কৃতিক গুরুত্ব  এ মসজিদে মানত করলে মনোবাসনা পূর্ণ হয় বলে বিশ্বাস করেন অনেকে। তাই প্রতি শুক্রবার দূর-দূরান্ত থেকে বিভিন্ন ধর্মের মানুষ এখানে আসেন। এটি স্থানীয় ও ঐতিহাসিকভাবে একটি গুরুত্বপূর্ণ স্থাপনা।   তথ্যসূত্র    বহিঃসংযোগ   যাযাদি পত্রিকায় প্রতিবেদন  দৈনিক পূর্বকোণ নিবন্ধ  Citizen News 24 নিবন্ধ  বিষয়শ্রেণী:বাংলাদেশের মসজিদ বিষয়শ্রেণী:চট্টগ্রামের স্থাপত্য
ইংলিশ মাফিন একটি ছোট, গোলাকার এবং চ্যাপ্টা খামির -খামিরযুক্ত (কখনও কখনও টকযুক্ত ) রুটি যা সাধারণত  গোলাকার এবং  লম্বা হয়। এটি সাধারণত অনুভূমিকভাবে কাটা হয় এবং টোস্ট করা হয়। David, Elizabeth (1977). এই রুটিটি যুক্তরাজ্য, উত্তর আমেরিকা, অস্ট্রেলিয়া এবং নিউজিল্যান্ডের প্রাতঃরাশের অংশ, মিষ্টি বা সুস্বাদু টপিংস যেমন ফলের জ্যাম বা মধু, বা ডিম, সসেজ, বেকন বা পনিরের সাথে খাওয়া হয়। ইংলিশ মাফিন ডিম বেনেডিক্টের একটি অপরিহার্য উপাদান এবং এটি থেকে বিভিন্ন প্রাতঃরাশের স্যান্ডউইচ, যেমন ম্যাকমাফিন এবং ফ্রেঞ্চ টোস্টের জন্য অন্যান্য রুটির পরিবর্তে ব্যবহার করা যেতে পারে।  বিশ্বের বিভিন্ন অংশে, এই খাবারটি সাধারণত মাফিন থেকে তাদের আলাদা করার জন্য একে ইংরেজি মাফিন বলা হয়, যা বড় এবং অল্প মিষ্টির পাউরুটির পাশাপাশি উৎপত্তিস্থলকে নির্দেশ করে। ইংলিশ মাফিন পুরো গম, মাল্টিগ্রেইন, দারুচিনি কিশমিশ, ক্র্যানবেরি এবং আপেল দারুচিনি সহ বিভিন্ন ধরনের স্বাদে পাওয়া যায়। থাম্ব|188x188পিক্সেল| লন্ডন ক্রাইস: আ মাফিন ম্যান (সি. ১৭৫৯)   ইংলিশ মাফিন প্রস্তুতি    তথ্যসূত্র   বিষয়শ্রেণী:সকালের নাস্তা বিষয়শ্রেণী:জার্মান রন্ধনশৈলী বিষয়শ্রেণী:ব্রিটিশ রন্ধনশৈলী বিষয়শ্রেণী:অস্ট্রেলিয়ার রন্ধনশৈলী বিষয়শ্রেণী:মার্কিন রন্ধনশৈলী বিষয়শ্রেণী:মার্কিন রুটি
thumb|নওয়াজেশ আহমদ নওয়াজেশ আহমদ (১৯৩৫ - নভেম্বর ২৪, ২০০৯) আন্তর্জাতিক খ্যাতি সম্পন্ন বাংলাদেশী আলোকচিত্রী ও উদ্ভিদবিজ্ঞানী। তিনি বাংলাদেশে প্রথম আলোচিত্র অ্যালবাম প্রকাশ করেন। নওয়াজেশ এশীয় উন্নয়ন ব্যাংক (এডিবি) ও জাতিসংঘ খাদ্য ও কৃষি সংস্থার (এফএও) উপদেষ্টা হিসেবে লাওস, থাইল্যান্ড, মিয়ানমার সহ দক্ষিণ এশিয়ার বিভিন্ন দেশে কাজ করেন। নেওয়াজেশ ১৯৩৫ সালে মানিকগঞ্জ জেলার পারিল নওয়াদা গ্রামের এক সম্ভ্রান্ত পরিবারে জন্মগ্রহণ করেন। মার্কিন যুক্তরাষ্ট্রের উইস্কনসিন বিশ্ববিদ্যালয়ে থেকে উদ্ভিদ জিনতত্ত্ব নিয়ে পিএইচডি ডিগ্রি শেষে তিনি ১০ বছর চা গবেষণায় যুক্ত ছিলেন।  আলোকচিত্র thumb|নওয়াজেশ ও ভাই নায়েব উদ্দিন আহমেদ প্রণীত 'বাংলাদেশ' শীর্ষক ছবির বইয়ের ১৯৭৬ সালের সংস্করণ তার উল্লেখযোগ্য আলোকচিত্র অ্যালবামের মধ্যে রয়েছে বাংলাদেশ (১৯৭৫), পোর্ট্রেট অব বাংলাদেশ (১৯৮৩), বার্মা (১৯৮১), কোয়েস্ট অব রিয়েলিটি (১৯৮৬), ওয়াইল্ড ফ্লাওয়ার্স অব বাংলাদেশ (১৯৯৭) ও গৌতম (বৌদ্ধদের জীবণকাহিনীভিত্তিক)।  বরেণ্য আলোকচিত্র শিল্পী ২০০৯ এর ২৪শে নভেম্বর তারিখে হৃদরোগে আক্রান্ত হয়ে ঢাকায় মৃত্যুবরণ করেন।   তথ্যসূত্র   বিষয়শ্রেণী:১৯৩৫-এ জন্ম বিষয়শ্রেণী:২০০৯-এ মৃত্যু বিষয়শ্রেণী:বাংলাদেশী আলোকচিত্রশিল্পী বিষয়শ্রেণী:বাংলাদেশী উদ্ভিদবিজ্ঞানী বিষয়শ্রেণী:বাংলাদেশী জীববিজ্ঞানী
পশ্চিমবঙ্গ জয়েন্ট এন্ট্রান্স পরীক্ষা (WBJEE) হল রাজ্য সরকার ও পশ্চিমবঙ্গ জয়েন্ট এন্ট্রান্স পরীক্ষা বোর্ড কর্তৃক যৌথভাবে পরিচালিত পরীক্ষা যার মাধ্যমে স্নাতক-পূর্ব সরকারী বা বেসরকারী ইঞ্জিনিয়ারিং কলেজে শিক্ষার্থী ভর্তি নেওয়া হয়।  দ্বাদশ শ্রেণির উচ্চ মাধ্যমিক পাশ করা শিক্ষার্থীদের এই পরীক্ষায় বসার সুযোগ দেওয়া হয়। এই পরীক্ষায় পদার্থবিজ্ঞান, রসায়ন ও গণিত – এই তিনটি বিষয়ের ওপর প্রশ্ন আসে।  তথ্যসূত্র  বহিঃসংযোগ  কেন্দ্রীয় নির্বাচক কমিটি  বিষয়শ্রেণী:১৯৬২-এ পশ্চিমবঙ্গে প্রতিষ্ঠিত বিষয়শ্রেণী:ভারতের ইঞ্জিনিয়ারিং শিক্ষা বিষয়শ্রেণী:ভারতের মানসম্মত পরীক্ষা বিষয়শ্রেণী:পশ্চিমবঙ্গের শিক্ষাব্যবস্থা
আমেরিকান ফিল্ম ইনস্টিটিউট (এএফআই) হল একটি মার্কিন চলচ্চিত্র সংস্থা, যা চলচ্চিত্র নির্মাতাদের প্রশিক্ষণ প্রদান করে এবং মার্কিন যুক্তরাষ্ট্রের চলচ্চিত্রের ঐতিহ্যকে সম্মাননা প্রদান করে। এএফআই প্রাইভেট তহবিল এবং পাবলিক সদস্যপদের ভিত্তিতে পরিচালিত হয়।   সদস্যপদ  এই ইনস্টিটিউটটি চলচ্চিত্র, বিনোদন, ব্যবসায় এবং পণ্ডিত সম্প্রদায়ের নেতৃস্থানীয় ব্যক্তিবর্গের দ্বারা পরিচালিত হয়। ট্রাস্টি বোর্ডের প্রধান স্যার হাওয়ার্ড স্ট্রিঞ্জার এবং বোর্ড অব ডিরেক্টরের প্রধান রবার্ট এ. ডেলি সংস্থাটির নির্দেশনা দিয়ে থাকেন এবং ২০১৪ সালের অক্টোবর থেকে এটি মহাপরিচালক ও প্রধান নির্বাহী কর্মকর্তা বব গ্যাজেল সংস্থাটি পরিচালনা করে আসছেন। পূর্ববর্তী পরিচালকগণ হলেন এর প্রতিষ্ঠাতা পরিচালক জর্জ স্টিভেন্স জুনিয়র (১৯৬৭ সালে সংস্থাটি প্রতিষ্ঠার সময় থেকে ১৯৮০ সাল পর্যন্ত) এবং জঁ পিকার ফার্স্টেনবার্গ (১৯৮০ থেকে ২০০৭ সাল পর্যন্ত)।   ইতিহাস  মার্কিন চলচ্চিত্রের ঐতিহ্য সংরক্ষণের জন্য জাতীয় শিল্পকলা সংস্থা গঠন করা, পরবর্তী প্রজন্মের চলচ্চিত্র নির্মাতাদের প্রশিক্ষণ প্রদান করা এবং শিল্পীদের ও তাদের কাজকে সম্মাননা প্রদানের জন্য হোয়াইট হাউসের রোজ গার্ডেনে লিন্ডন বি জনসনের ১৯৬৫ সালের রাষ্ট্রপতির পরওয়ানা জারির মাধ্যমে আমেরিকান ফিল্ম ইনস্টিটিউট গঠিত হয়। দুই বছর পর ১৯৬৭ সালে ন্যাশনাল এনডোমেন্ট ফর দ্য আর্টস, মোশন পিকচার অ্যাসোসিয়েশন অব আমেরিকা এবং ফোর্ড ফাউন্ডেশনের সহায়তায় এএফআই প্রতিষ্ঠিত হয়।   প্রোগ্রামের তালিকা  এএফআই শিক্ষামূলক ও সাংস্কৃতিক প্রোগ্রামসমূহ হল:  এএফআই ক্যাটালগ অব ফিচার ফিল্মস এবং এএফআই আর্কাইভ – প্রথম ১০০ বছরে নির্মিত পূর্ণদৈর্ঘ্য চলচ্চিত্রের লিপিবদ্ধ ইতিহাস – অনলাইনে বিনামূল্যে প্রবেশযোগ্য।  এএফআই কনজারভেটরি – মাস্টার চলচ্চিত্র নির্মাতাদের পরিচালনায় স্নাতক পর্যায়ের চলচ্চিত্র শিক্ষা প্রতিষ্ঠান।  এএফআই লাইফ অ্যাচিভমেন্ট অ্যাওয়ার্ড – ১৯৭৩ সাল থেকে চলচ্চিত্রে কর্মজীবনের সম্মাননা প্রদানের রীতি।  এএফআই পুরস্কার – বছরের অনন্য চলচ্চিত্র ও টেলিভিশন অনুষ্ঠানের জন্য প্রদত্ত সম্মাননা।  এএফআই ১০০ বছর... ধারাবাহিক – টেলিভিশন অনুষ্ঠান এবং চলচ্চিত্রের তথ্যসূত্রের তালিকা।  এএফআইয়ের দুটি চলচ্চিত্র উৎসব – অডির সৌজন্যে লস অ্যাঞ্জেলেসে এএফআই উৎসব এবং সিলভার স্প্রিং, ম্যারিল্যান্ডে এএফআই ডকস।  এএফআই সিলভার থিয়েটার অ্যান্ড কালচারাল সেন্টার – সিলভার স্প্রিং, ম্যারিল্যান্ডে অবস্থিত ধ্রুপদী চলচ্চিত্রের প্রদর্শনীর একটি ঐতিহ্যবাহী থিয়েটার।  আমেরিকান ফিল্ম – একটি ই-ম্যাগাজিন যা নতুন ও ঐতিহাসিক চলচ্চিত্রের শিল্পের আবিষ্কার করে।   আরও দেখুন    ব্রিটিশ ফিল্ম ইনস্টিটিউট, এএফআইয়ের ব্রিটিশ সমকক্ষ।   তথ্যসূত্র    বহিঃসংযোগ   AFI Los Angeles Film Festival    বিষয়শ্রেণী:১৯৬৭-এ ক্যালিফোর্নিয়ায় প্রতিষ্ঠা বিষয়শ্রেণী:১৯৬৭-এ প্রতিষ্ঠিত সংগঠন বিষয়শ্রেণী:ক্যালিফোর্নিয়া ভিত্তিক শিল্পকলা সংগঠন বিষয়শ্রেণী:সাউদার্থ ক্যালিফোর্নিয়ার চলচ্চিত্র বিষয়শ্রেণী:হলিউড ইতিহাস ও সংস্কৃতি বিষয়শ্রেণী:লস অ্যাঞ্জেলেস ভিত্তিক সংগঠন বিষয়শ্রেণী:দক্ষিণ ক্যালিফোর্নিয়ার চলচ্চিত্র
বাংলাদেশের স্বাধীনতা যুদ্ধ চলা কালে এদেশের চিত্র শিল্পীরা ভারতে বাংলাদেশের শিল্পীদের চিত্র ও অঙ্কন প্রদর্শনী - ১৯৭১ শিরোনামে একটি প্রদর্শনীর আয়োজন করেন যার মাধ্যমে তহবিল গঠনের পাশাপাশি বিশ্ব বিবেকের কাছে বাংলাদেশের মুক্তিযুদ্ধের ভয়াবহতা তুলে ধরা হয় এবং বহি:বিশ্বের নিকট সাহায্য ও সহযোগিতা কামনা করা হয়।সমকাল :: আঁকার আনন্দ নিয়েই বাঁচি ::  ইতিহাস বাংলাদেশের চিত্রশিল্পীদের একটি বড় অংশ স্বাধীনতা যুদ্ধ চলাকালে ভারতে আশ্রয় নেন এবং সেখানে থেকে এদেশের মুক্তিকামী মানুষের জন্য কিছু করার চেষ্টা করেন। সেসময় তাঁদের সহায়তা করার জন্য কলকাতা কেন্দ্রিক সাহিত্যিক, শিল্পী, বুদ্বিজীবীদের নিয়ে গড়ে ওঠে “বাংলাদেশ সহায়ক শিল্পী-সাহিত্যিক-বুদ্ধিজীবী সমিতি”। এই সমিতি বাংলাদেশের এইসব চিত্রশিল্পীদের নিয়ে একটি চিত্র প্রদর্শনীর আয়োজন করেন; যার দ্বারা এদেশের শিল্পীরা তাঁদের চিত্রকলার মাধ্যমে স্বদেশ-বন্দনা ও যুদ্ধে পাক-হানাদার বাহিনী ও তাদের সহযোগীদের নির্মম অত্যাচার, গণহত্যা, ধর্ষণ এবং এগুলোর বিরুদ্ধে এদেশের মুক্তিকামী জনতার প্রতিরোধের চিত্র ফুটিয়ে তোলেন।।  অংশগ্রহণকারী শিল্পী ও তাঁদের শিল্পকর্ম এই প্রদর্শনীতে বাংলাদেশের ১৭ জন শিল্পীর ৬৬ টি চিত্রকর্ম স্থান লাভ করে:  অঞ্জন বনিক – রক্তাক্ত বাংলাদেশ  আবুল বারাক আলভী – মা ও শিশু  কাজী গিয়াস উদ্দিন – শরনার্থী-১, শরনার্থী-২, শরনার্থী-৩, শরনার্থী-৪, শরনার্থী-৫, দুর্যোগ  কামরুল হাসান – কম্পোজিশন-১, কম্পোজিশন-২, বাংলাদেশ- গনহত্যার আগে, বাংলাদেশ- গনহত্যার পরে, এপ্রিলের পূর্ণ চাঁদ  গোলাম মোহাম্মদ- সূর্য বিলোপ  চন্দ্র শেখর দে – নিষ্পাপ শিকার, চঞ্চল পাখি, স্কেচ-১, স্কেচ- ২  দেবদাস চক্রবর্তী – ক্রুশবিদ্ধ মানবতা, স্বাধীনতার সৈনিক  নাসির বিশ্বাস – ধর্ষন  নিতুন কুণ্ডু- বাংলাদেশ’৭১, সাহায্যের জন্য কান্না  প্রাণেশ মন্ডল – শরনার্থী, সবুজ সোনালী জমিতে এলোপাতাড়ি গুলি, স্কেচ-১, স্কেচ- ২  বরুন মজুমদার – বাংলাদেশ  বিজয় সেন- জেনোসাইড, স্কেচ-১, স্কেচ- ২  বীরেন সোম – কান্না, দুঃস্বপ্ন, স্কেচ-১, স্কেচ- ২  মুস্তফা মনোয়ার – একী ভবন, গর্বিতা মা, নারী এবং পশু, বাংলাদেশ-১, বাংলাদেশ-২, বাংলাদেশ-৩, স্মৃতি, ভূমি  রঞ্জিত নিয়োগী – ভয় এবং মৃত্যু, কালো দিগন্ত, মানবতার অবমাননা, উদিত সূর্য আমাদের, স্বাধীনতার জন্য  স্বপন চৌধুরী - বাংলাদেশ- ১, বাংলাদেশ- ২, বাংলাদেশ-৩, স্কেচ-১, স্কেচ- ২, স্কেচ-৩, স্কেচ- ৪, স্কেচ-৫, স্কেচ- ৬, স্কেচ-৭, স্কেচ- ৮, স্কেচ-৯, স্কেচ- ১০  হাসি চক্রবর্তী – বাংলাদেশ-১, বাংলাদেশ-২, বাংলাদেশ-৩, বাংলাদেশ-৪, বাংলাদেশ-৫  প্রদর্শনীর স্থান ও তারিখ ঐতিহাসিক এই প্রদর্শনীটি প্রথমে কলকাতায় এবং পরে দিল্লিতে অনুষ্ঠিত হয়। কলকাতায় এই প্রদর্শনীটি বিড়লা একাডেমীতে অনুষ্ঠিত হয়। এটি সেপ্টেম্বরের প্রথম সপ্তাহে শুরু হয়ে ১৩ তারিখ পর্যন্ত চলে।  আরও দেখুন  স্বাধীন বাংলা বেতার কেন্দ্র  তথ্যসূত্র  বিষয়শ্রেণী:বাংলাদেশের স্বাধীনতা যুদ্ধ বিষয়শ্রেণী:বাংলাদেশের গণমাধ্যম
মহেশতলা ভারতের পশ্চিমবঙ্গ রাজ্যের দক্ষিণ ২৪ পরগণা জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০১১ সালের আদম শুমারি অনুসারে মহেশতলা শহরের জনসংখ্যা হল ৪,৪৮,৩১৭ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে মহেশতলার সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।  জল নিকাশি মহেশতলা এলাকার মণি খাল এই অঞ্চলের পশ্চিমবাহী হুগলী নদীঅভিমুখী জলবাহক ধারা। এতে গিয়ে মিশেছে বেহালার চড়িয়াল খাল । কিন্তু মণি খাল জলপূর্ণ থাকে । খালের জল ছাপিয়ে মহেশতলা পুরসভার ১২, ১৩ এবং ১৪ নম্বর এই তিনটি ওর্য়াডকে বানভাসি করে দেয় । তাই বেহালার ১২৭, ১২৮, ১২৯ নম্বর এই তিনটি ওর্য়াডে জল দাঁড়িয়ে থাকে । এমন পরিস্থিতিতে নিকাশি ব্যবস্থার উন্নতি সাধনে কয়েক বছর ধরে কলকাতা এনভায়রনমেন্ট ইম্প্রুভমেন্ট ইনভেস্টমেন্ট প্রোগামের (কেইআইআইপি) কাজ চলছে সেখানে।  বিধানসভা কেন্দ্র মহেশতলা বিধানসভা কেন্দ্র , ভারতের পশ্চিমবঙ্গ রাজ্যের দক্ষিণ ২৪ পরগনা জেলার একটি বিধানসভা কেন্দ্র। ২০১১ সালে তৃণমূল কংগ্রেসের কস্তূরী দাস শেখ ' মো .  ইসমাইল (সিপিআই(এম)) পরাজিত করে।  পরিবহন বাস পথ বেসরকারী বাস  12C/1 শিবরামপুর – হাওড়া ভায়া পিজি হাসপাতাল   18A শিবরামপুর – হাওড়া ভায়া মেয়ো রোড   18B মুচিপাড়া – শিয়ালদহ  18B/1 ডাকঘর – রুবি  18C কেষ্টর মোড় – রুবি  18D সরসুনা কলেজ – হাওড়া 13A সম্পামির্জানগর—ডালহাউসি 13C পুরাতন ডাকঘর—যাদবপুর  77A বিশালক্ষ্মিতলা--ধর্মতলা বাটানগর—হাওড়া মিনিবাস চট্টা--হাওড়া   তথ্যসূত্র   বিষয়শ্রেণী:পশ্চিমবঙ্গের নগর বিষয়শ্রেণী:দক্ষিণ চব্বিশ পরগনা জেলার শহর ও নগর বিষয়শ্রেণী:মহেশতলা বিষয়শ্রেণী:কলকাতা মহানগর অঞ্চলের শহর ও নগর বিষয়শ্রেণী:কলকাতার শহরতলি
বঙ্গবীর ওসমানী শিশু উদ্যান (যা বঙ্গবীর ওসমানী শিশু পার্ক নামেও পরিচিত) সিলেট শহরের একটি অন্যতম বিনোদন কেন্দ্র। এটি সিলেট বিভাগের প্রাণ কেন্দ্র (ধোপা দিঘীর পার) সিলেট সিটি কর্পোরেশন এলাকায় অবস্থিত।   নামকরণ  বাংলাদেশের মহান মুক্তিযুদ্ধের সর্বাধিনায়ক জেনারেল আতাউল গণি ওসমানীর অবদানকে শ্রদ্ধাভরে স্মরণ করতে ওসমানীরই শেষ ইচ্ছা অনুয়ায়ী তার নামে ২০০০ সালে স্থাপিত হয় এটি।   অবস্থান এবং বিবরণ  নগরীর প্রাণকেন্দ্র ধোপা দিঘীর পারে দেখার মত বিনোদনকেন্দ্র এই বঙ্গবীর ওসমানী শিশু পার্ক। এই পার্ক স্থাপনে ব্যয় হয়েছে প্রায় পাঁচ কোটি টাকা। প্রায় ৮ একর আয়তনের এই পার্কে এখন দর্শনার্থীদের ভিড় দেখার মত। নানা ধরনের গেমস ছাড়াও এখানে শিশুরা চড়তে পারে ঘোড়া, ট্রেন, নৌকা, চড়কি। আর দেখতে পারে বন থেকে আনা স্নো চিতা, বানর ও ছোট বড় সব অজগর সাপ।   আরও দেখুন   ওসমানী জাদুঘর  ওসমানী আন্তর্জাতিক বিমানবন্দর  লালাখাল  পাংতুমাই   তথ্যসূত্র    বহিঃসংযোগ   সিলেট জেলার ঐতিহ্য  - বাংলাদেশ জাতীয় তথ্য বাতায়ন  অফিসিয়াল ওয়েবসাইট - সিলেট সিটি কর্পোরেশন  বিষয়শ্রেণী:সিলেট জেলার দর্শনীয় স্থান বিষয়শ্রেণী:বাংলাদেশের উদ্যান
রাধানগর বাংলাদেশের কুমিল্লা জেলার অন্তর্গত মেঘনা উপজেলার একটি ইউনিয়ন।   আয়তন    জনসংখ্যা    ইতিহাস    অবস্থান ও সীমানা  মেঘনা উপজেলার পূর্বাংশে রাধানগর ইউনিয়নের অবস্থান। এ ইউনিয়নের পশ্চিমে চন্দনপুর ইউনিয়ন ও মানিকারচর ইউনিয়ন, দক্ষিণ-পশ্চিমে কাঁঠালিয়া নদী ও গোবিন্দপুর ইউনিয়ন, দক্ষিণে কাঁঠালিয়া নদী ও তিতাস উপজেলার সাতানী ইউনিয়ন, পূর্বে কাঁঠালিয়া নদী ও হোমনা উপজেলার মাথাভাঙ্গা ইউনিয়ন, উত্তর-পূর্বে কাঁঠালিয়া নদী ও হোমনা পৌরসভা এবং উত্তরে মেঘনা নদী ও নারায়ণগঞ্জ জেলার আড়াইহাজার উপজেলার কালাপাহাড়িয়া ইউনিয়ন অবস্থিত।   প্রশাসনিক কাঠামো  রাধানগর ইউনিয়ন মেঘনা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মেঘনা থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।   শিক্ষা ব্যবস্থা    শিক্ষা প্রতিষ্ঠান  রাধানগর ইউনিয়নের প্রায় প্রতিটি গ্রমেই একটি করে প্রাথমিক বিদ্যালয় রয়েছে। উক্ত ইউনিয়নে সর্বোচ্চ বিদ্যাপিঠ হলো মুগারচর কে আলী উচ্চ বিদ্যালয়। মোল্লাকান্দি, তালতলী, লক্ষনখোলা, কাঠালিয়া, মুগারচর, রাধানগর, পাড়ারবন্দ, বটতলীসহ বেশ কয়েকটি গ্রাম থেকে এখানে ছাত্রছাত্রীরা তাদের মাধ্যামিক শিক্ষা অধ্যায়ন করতে আসে।    যোগাযোগ ব্যবস্থা    খাল ও নদী    হাট-বাজার    দর্শনীয় স্থান    জনপ্রতিনিধি   বর্তমান চেয়ারম্যান: মোঃ মজিবুর রহমান (মজিব)   আরও দেখুন   মেঘনা উপজেলা  মেঘনা থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:মেঘনা উপজেলার ইউনিয়ন
এলফ্রিডে ইয়েলিনেক (জার্মান ভাষায়: Elfriede Jelinek) (জন্ম: ২০শে অক্টোবর, ১৯৪৬) প্রখ্যাত অস্ট্রীয় নাট্যকার ও ঔপন্যাসিক। তিনি ২০০৪ সালে সাহিত্যে নোবেল পুরস্কার লাভ করেন।  তার সবচেয়ে বিখ্যাত উপন্যাস হচ্ছে ডি ক্লাভিরস্পিলারিন, আন্তর্জাতিক পরিমণ্ডলে যা দ্য পিয়ানো টিচার নামে পরিচিত। এই উপন্যাস থেকে ২০০১ সালে মিখায়েল হানেকে ফরাসি ভাষায় একটি সিনেমা নির্মাণ করেছেন।   জীবনী  এলফ্রিডে ইয়েলিনেক ১৯৪৬ সালের ২০ অক্টোবরে অস্ট্রিয়ার স্টাইরিয়ার মারজুসুশ্লাগে জন্মগ্রহণ করেন। তার পিতা ফ্রেডরিক জেলিনেক এবং মাতা ইলোনা (ন্যাই বুচনার)। তিনি ভিয়েনায় তার রোমানিয়ান-জার্মান ক্যাথলিক মা এবং চেক ইহুদি পিতার (তার উপাধি "জিলাইনেক" চেক ভাষায়; অর্থ "ছোট হরিণ") পরিচর্যায় বেড়ে ওঠেন।Elfriede Jelinek profile, The Poetry Foundation website; retrieved 7 September 2013.   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রীয় নাট্যকার বিষয়শ্রেণী:অস্ট্রীয় ঔপন্যাসিক বিষয়শ্রেণী:অস্ট্রীয় রাজনীতিবিদ বিষয়শ্রেণী:নারীবাদী লেখক বিষয়শ্রেণী:অস্ট্রীয় কমিউনিস্ট বিষয়শ্রেণী:অস্ট্রীয় নাট্যবিদ ও নাট্যকার বিষয়শ্রেণী:অস্ট্রীয় নারীবাদী বিষয়শ্রেণী:ইহুদি বংশোদ্ভূত অস্ট্রীয় নাগরিক বিষয়শ্রেণী:অস্ট্রীয় নোবেল বিজয়ী বিষয়শ্রেণী:চেক-ইহুদি বংশোদ্ভূত অস্ট্রীয় নাগরিক বিষয়শ্রেণী:জার্মান বংশোদ্ভূত অস্ট্রীয় নাগরিক বিষয়শ্রেণী:রুমানীয় বংশোদ্ভূত অস্ট্রীয় নাগরিক বিষয়শ্রেণী:অস্ট্রীয় মহিলা লেখক বিষয়শ্রেণী:গেয়র্গ বুশনার পুরস্কার বিজয়ী বিষয়শ্রেণী:ফ্রান্‌ৎস কাফকা পুরস্কার বিজয়ী বিষয়শ্রেণী:নোবেল বিজয়ী সাহিত্যিক বিষয়শ্রেণী:নোবেল বিজয়ী নারী বিষয়শ্রেণী:নারী ঔপন্যাসিক বিষয়শ্রেণী:ইহুদি লেখিকা বিষয়শ্রেণী:জার্মান ভাষার কবি বিষয়শ্রেণী:ইহুদি নারীবাদী বিষয়শ্রেণী:ইহুদি ঔপন্যাসিক বিষয়শ্রেণী:ইহুদি সমাজতান্ত্রিক বিষয়শ্রেণী:সাম্যবাদী লেখিকা
ব্লুডট ইঙ্ক. একটি কানাডিয়ান সফ্টওয়্যার কোম্পানি । কোম্পানির ফ্ল্যাগশিপ পণ্য হল ইনসাইটস, একটি সফ্টওয়্যার পরিষেবা যা সংক্রামক রোগের বিস্তারের মানচিত্র তৈরি করতে ব্যবহৃত হয়।   বর্ণনা  ব্লুডট ২০১৩ সালে প্রতিষ্ঠিত হয়েছিল। কোম্পানির প্রতিষ্ঠাতার মতে, ব্লুডট-এর প্রাথমিক ব্যবসার ধারণাটি ২০০২-২০০৪ সালের সার্স প্রাদুর্ভাবের প্রভাব থেকে অনুপ্রাণিত হয়েছিল।  কোম্পানিটি ২০১৯ সালে সিরিজ এ তহবিলে ৯.৪ মিলিয়ন মার্কিন ডলার সুরক্ষিত করে, যার প্রাথমিক বিনিয়োগকারী হলো হরাইজন ভেঞ্চারস, দ্য কো-অপারেটরস এবং বিডিসি ক্যাপিটালের উইমেন ইন টেকনোলজি ভেঞ্চার ফান্ড ।  ব্লুডট এবং এর সফটওয়্যারগুলি কোভিড-১৯ মহামারীর সময় উল্লেখযোগ্য প্রচারণা লাভ করে। কোভিড-১৯ এর প্রাদুর্ভাব ট্র্যাক করার জন্য ব্লুডট সফ্টওয়্যার ব্যাবহৃত হয়েছে। যখন বিশ্ব স্বাস্থ্য সংস্থা ২০২০ সালের ৫ জানুয়ারী চীনে প্রথমবারের মতো "একটি অজানা কারণে সৃষ্ট নিউমোনিয়া" সম্পর্কে সর্বজনীনভাবে সতর্কতা প্রচার করেছিল, তার ছয় দিন আগেই ব্লুডট আসন্ন বিপদ সম্পর্কে এর ব্যবহারকারীদের সতর্ক করেছিল।   তথ্যসূত্র   বিষয়শ্রেণী:কোভিড-১৯ বৈশ্বিক মহামারীর সাথে যুক্ত সফটওয়্যার
৯৯তম যুগ্ম ব্রিগেড যা "৯৯ কমপোজেট ব্রিগেড" নামেও পরিচিত। এটি বাংলাদেশ সেনাবাহিনীর একটি ব্রিগেড। "পদ্মা বহুমুখী সেতুর সুরক্ষার জন্য ৯৯ কমপোজিট ব্রিগেড প্রতিষ্ঠা" এবং সেনা উন্নয়ন প্রকল্প "ফোর্সেস গোল ২০৩০" প্রকল্পের ভিত্তিতে গঠিত হয়েছিল।    ইতিহাস  ১৯ সেপ্টেম্বর ২০১৩ প্রধানমন্ত্রী শেখ হাসিনা আর্মি এভিয়েশন হ্যাঙ্গারে নতুন প্রতিষ্ঠিত ৯৯তম কমপোজিট ব্রিগেডের পতাকা তুলেছিলেন।  একই দিনে ৫৮ টি পূর্ব বাংলা, ৩৪ বিআইআর এবং ২০ ইঞ্জিনিয়ারিং কনস্ট্রাকশন ব্যাটালিয়ন পতাকা উত্তোলন করা হয়েছিল।  ইউনিটটির বার্ষিক প্রায় ৬০০মিলিয়ন টাকা ($.৫ মিলিয়ন ডলার) প্রয়োজন হবে যা সেনাবাহিনীর তহবিল থেকে বরাদ্দ করা হবে।   ২০১৪ সালে সেনাবাহিনী মেগা অবকাঠামোর পাশে এই সেতুর সুরক্ষার  জন্য  স্থাপনাগুলি নির্মাণের জন্য চার বছরের মধ্যে ৩২৬ একর জমি এবং ১৭,৭৪০  মিলিয়ন টাকা চেয়েছিল।   একনেক ১৩ অক্টোবর ২০১৫ সালে উভয় পক্ষের ১১৫ একর জমিতে পদ্মা বহুমুখী সেতুর সুরক্ষার জন্য ৯৯তম যুগ্ম ব্রিগেড প্রতিষ্ঠা নামক প্রকল্পটির অনুমোদন দিয়েছে।    কার্যক্রম    পদ্মা সেতু প্রকল্প বাস্তবায়ন।   পদ্মা সেতুর সুরক্ষা বজায় রাখা।   পদ্মা সেতুর ওভারসিজ নির্মাণ কাজ।   দুর্নীতি পরীক্ষা করন।   গ্রাফ্ট মার্জারিং সংস্থাগুলি এবং তাদের কর্মকর্তাদের নিরুৎসাহিত করন।    গঠন  ৯৯তম যুগ্ম ব্রিগেডে একটি ইঞ্জিনিয়ারিং কনস্ট্রাকশন ব্যাটালিয়ন এবং দুটি পদাতিক ব্যাটালিয়ন (একটি ইস্ট বেঙ্গল রেজিমেন্টের এবং আরেকটি বাংলাদেশ পদাতিক রেজিমেন্টের) রয়েছে। সেনাবাহিনীর অন্যান্য ইউনিট থেকে ব্রিগেডের সৈনিক ও অফিসারদের টানা হয়েছিল।  ৯৯ কমপোজিট ব্রিগেডের উপাদানগুলি হ'ল   ২০ ইঞ্জিনিয়ারিং কনস্ট্রাকশন ব্যাটালিয়ন   ৫৮ ইস্ট বেঙ্গল রেজিমেন্ট   ৩৪ বাংলাদেশ পদাতিক রেজিমেন্ট  ২২০০+ ব্রিগেড সেনাবাহিনীর ১০৯ কমিশনড অফিসার (ইসিবি -২৭, পদাতিক -৮৮) এবং ২২২৩ নন-কমিশনড অফিসার (ইসিবি -৮২৫, পদাতিক-১২৯৮) নিয়ে গঠিত। তারা ১২২ যানবাহন এবং ২৪৭৯ অস্ত্র ব্যবহার করবে।  ব্রিগেডিয়ার জেনারেল শাহ নূর জিলানী (পিএসসি) ব্রিগেডের বর্তমান কমান্ডার।   আরো দেখুন    ৯৮তম যুগ্ম ব্রিগেড   তথ্যসূত্র   বিষয়শ্রেণী:বাংলাদেশের সামরিক ইউনিট ও দল বিষয়শ্রেণী:বাংলাদেশ সেনাবাহিনীর ব্রিগেড বিষয়শ্রেণী:২০১৩-এ প্রতিষ্ঠিত সামরিক ইউনিট ও দল
মিরওয়াইজ আশরাফ খান (; জন্ম: জুন ৩০, ১৯৮৮) হলেন একজন ডানহাতি ব্যাটসম্যান এবং ডানাহাতি ফাস্ট মিডিয়াম বোলার হিসবে আফগানিস্তান জাতীয় ক্রিকেট দলের হয়ে আন্তর্জাতিক ক্রিকেট খেলে থাকেন।   খেলোয়াড়ী জীবন আশরাফ ২০০৯ সালের ৩০ আগস্টে ভিআরএ ক্রিকেট গ্রাউন্ডে নেদারল্যান্ড জাতীয় ক্রিকেট দলের বিরুদ্ধে একদিনের আন্তর্জাতিক ক্রিকেটে অভিষেক ঘটে। এছাড়াও, আশরাফ ইন্টারকন্টিনেন্টাল কাপ আফগানিস্তানের হয়ে প্রথম শ্রেনীর ক্রিকেটে একই দলের বিরুদ্ধে আত্মপ্রকাশ ঘটে। যেখানে নেদারল্যান্ডের দ্বিতীয় ইনিংসে তিনি ২৪ রান খরচ করে ৪ উইকেট লাভ করেন যার পরিপ্রেক্ষিতে আফগানিস্তান এক উইকেটের ঐতিহাসিক জয়লাভ করতে সক্ষম হন।  পুরস্কার ওয়ানডে ক্রিকেটে ম্যান অব দ্য পুরস্কার ক্রমিক নংপ্রতিপক্ষমাঠতারিখম্যাচের দক্ষতা ১ ইউএই আইসিসি একাডেমি, দুবাই ২ ডিসেম্বর ২০১৪ ৯-১-৪৪-১; ৫২* (৫১ বল: ২x৪, ৩x৬)  তথ্যসূত্র  Mirwais Ashraf on Cricinfo Mirwais Ashraf on CricketArchive  বিষয়শ্রেণী:আফগান ক্রিকেটার বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগানিস্তানের একদিনের আন্তর্জাতিক ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:আফগানিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:পশতু ব্যক্তি বিষয়শ্রেণী:বন্দ-ই-আমির ড্রাগন্সের ক্রিকেটার বিষয়শ্রেণী:২০১০ এশিয়ান গেমসের পদক বিজয়ী
alt=|থাম্ব|234x234পিক্সেল| নূর হোসেন, দিনু আলম এর তোলা স্বৈরাচার নীপাত যাক// বুকে লেখা ছবিতে ১৯৮৭ সালের ১০ই নভেম্বর পুলিশের গুলিতে নিহত হবার মিনিট দশেক আগে আন্দোলনরত।  শহীদ নূর হোসেন দিবস বাংলাদেশের একটি জাতীয় দিবস। ১৯৮৭ সালের এরশাদবিরোধী আন্দোলনে শহীদ নূর হোসেনের স্মরণে প্রতি বছর ১০ নভেম্বর দিনটি পালন করা হয়। নূর হোসেন পেশায় একজন অটোরিকশা চালক ছিলেন। আন্দোলনের সময় তিনি বুকে "স্বৈরাচার নিপাত যাক" এবং পিঠে "গণতন্ত্র মুক্তি পাক" স্লোগান লিখে মিছিলে যোগ দেন এবং একপর্যায়ে পুলিশের গুলিতে নিহত হন। বিভিন্ন সাংস্কৃতিক ও রাজনৈতিক সংগঠন বিভিন্ন অনুষ্ঠানের মাধ্যমে নূর হোসেন নিহত হওয়ার দিনটিকে স্মরণীয় করে রাখে। দিনটিকে প্রথমে ঐতিহাসিক ১০ নভেম্বর হিসেবে পালন করা হলেও, আওয়ামী লীগ দিনটিকে "নূর হোসেন দিবস" হিসেবে পালন করতে শুরু করে।   আরও দেখুন   স্বৈরাচার নিপাত যাক, গণতন্ত্র মুক্তি পাক  নব্বইয়ের গণঅভ্যুত্থান   হুসেইন মুহাম্মদ এরশাদ  তিন জোটের রূপরেখা   সর্বদলীয় ছাত্র ঐক্য   গণঅভ্যুত্থান   তথ্যসূত্র    আরও পড়ুন   নূর হোসেন: 'শরীরে শ্লোগান লিখেছিলাম আমি, তার মৃত্যুর জন্য আমি নিজেকেই দায়ী ভাবতাম', বিবিসি বাংলা  সেই খোলা বুকের ছবির পিছনের ইতিহাস, দৈনিক জনকণ্ঠ  বিষয়শ্রেণী:নভেম্বর উদ্‌যাপন বিষয়শ্রেণী:বাঙালি সংস্কৃতি বিষয়শ্রেণী:বাংলাদেশের সরকারি ছুটির দিন বিষয়শ্রেণী:নব্বইয়ের স্বৈরাচার বিরোধী আন্দোলন বিষয়শ্রেণী:বাংলাদেশের দিবস